దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
నాగార్జున లక..లక..లక..
తన తోటి హీరోలు ఇంకా కమర్షియల్ కథలతో కుస్తీ పడుతుంటే నాగార్జున మాత్రం తను చేసే ప్రతి సినిమాలో వైవిధ్యాన్ని కనబరుస్తున్నాడు.
TNN | Updated:
Feb 16, 2017, 04:05PM IST
తన తోటి హీరోలు ఇంకా కమర్షియల్ కథలతో కుస్తీ పడుతుంటే నాగార్జున మాత్రం తను చేసే ప్రతి సినిమాలో వైవిధ్యాన్ని కనబరుస్తున్నాడు. యంగ్ డైరెక్టర్స్ కూడా ఈ సీనియర్ హీరోతో కలిసి పని చేయాలనే ఆసక్తి చూపుతున్నారు. వరుస విజయాలను అందుకుంటున్న నాగార్జున ఇప్పుడు రాజు గారి గది సీక్వెల్ కోసం రెడీ అయిపోతున్నారు.
ఓ హారర్ సినిమాలో నటించడానికి నాగార్జున ఎందుకు ఇంతగా ఆసక్తి చూపిస్తున్నాడో.. తెలుసుకోవాలనే ఆతురత అందరిలో కలుగుతోంది. అయితే దానికి కారణం ఆయన పాత్రే.. ఈ సినిమాలో నాగార్జున మాంత్రికుడిగా కనిపిస్తాడని వార్తలు వచ్చాయి. కానీ ఇందులో ఆయన మాంత్రికుడిగా కాకుండా.. మానసిక శక్తులను డీల్ చేసే ఓ వ్యక్తిగా కనిపించబోతున్నట్లు తెలుస్తోంది.
చంద్రముఖి సినిమాలో రజినీకాంత్&zwnj; దయ్యాన్ని వదలగొట్టడానికి లక.. లక.. లక.. అంటూ ప్రేక్షకులతో విజిల్స్ వేయించాడు. ఇప్పుడు నాగ్ కూడా అదే తరహా పాత్రతో ఆకట్టుకోబోతున్నాడని వినికిడి. అంతేకాదు ఈ పాత్రలో నాగ్ ఓ ఫ్యాన్సీ బైక్ ను రైడ్ చేస్తూ.. కొత్త లుక్&zwnj;తో అలరిస్తాడని తెలుస్తోంది. ఈ సినిమాలో సమంతా, సీరత్ కపూర్&zwnj;లు ముఖ్య పాత్రల్లో కనిపించబోతున్నారు. మరి వీరిద్దరిలో దెయ్యం పాత్రలో ఎవరు కనిపించబోతున్నారో.. తెలియాల్సివుంది.